على فكرة مش معنى ان ربنا اتجسد انه حصر نفسه ف شكل انسان بس، لا هو وقت التجسد كان مالي الوجود كله برضو ،، و دة لأنه غير محدود يعني لا يحده مكان ولا زمان ولا جسد ،، بالنسبة لأنك شايفها من المستحيلات العقلية فأحب اقولك ان الله معندوش العقل المحدود بتاعنا دة ،، الله غير محدود ،، وعنده قدرة يعمل المستحيل
عارفة المشكلة فين؟ للأسف المسيحيين بيقعوا في خلط كبير جدا بين "ما يحيّر العقل" و "ما يضاد العقل" ، ودا بيخليهم يقولوا على حاجات ضد العقل= ايه يعني نقبلها، احنا اللي عقلنا قاصر، مع إن اللي خلق العقل هو ربنا، واللي أنزل الدين هو ربنا، ومستحيل ربنا يخلق عقلنا اللي هو سبب تكليفنا بعبادته وينزل علينا دين يناقض العقل دا. ناخد مثال لما يُحيّر العقل؟ ميلاد المسيح بدون رجل، المعجزات.. الحاجات اللي تحيّر العقل دي= لا يستطيع العقل نفيها ولا إثباتها، وإنما يثبتها إن كان هناك دليل خارجي يجعلنا نصدق حدوث ذلك، الدليل ممكن يكون إخبار الله لنا. ساعتها نصدق حتى لو عقلنا احتار، لأن حيرة عقلنا لقصور فيه، لا لإستحالة الأمر ذاته. ناخد مثال للحاجات اللي بتضاد العقل؟ اللي هي مش بتدخل تحت نطاق القدرة أصلا؟ إجتماع النقيضين، يعني الحاجة تكون موجودة ومعدومة في نفس الوقت، أو الحائط يكون أبيض وليس أبيضا في نفس الوقت، ويندرج تحته أمور مثل: وجود الكون بدون خالق؛ لأن الكون حادث (جاء في فترة معينة) والحادث له بدّ له من مُحدث، يعني الكون لازم يكون له موجِد أوجده، لأنه مينفعش يُوجد نفسه، ولا ينفع يُوجد في لحظة معينة بدون مُوجِد. تعدد الآلهة؛ لأن التعدد نقص وحاجة والإله لا يحتاج، ويظهر ذلك لعامة الناس، والكلام فيه يطول وليس هنا مقامه. ليه إتحاد الخالق بالمخلوق مستحيل عقلي؟ اول نقطة:  كدا حضرتك هتعبدي المخلوق، لأن المخلوق لو اتحد بالخالق هتعبدي كائن واحد عبارة عن (مخلوق+خالق) ودا اللي بيقوله القديس أثناسيوس ((نسجد له مع جسده سجودا واحدا)) ، الجسد دا اللي بيقول عنه مخلوق ويكفّر اللي يقول انه جسد غير مخلوق :) وهو نفس اللي بيقوله البابا شنودة ((شعائر العبادة لا تقدم للاهوت وحده دون الناسوت)) تاني نقطة: المخلوق له صفات: الجهل والضعف والحاجة، وسائر صفات النقص. الخالق له صفات: العلم بكل شيء والقدرة على كل شيء والغنى، وسائر صفات الكمال. لو قلنا أن الخالق اتحد بالمخلوق وصارا كائنا واحدا= فالكائن الواحد يستحيل أن يتصف بالشيء ونقيضه. يستحيل أن يكون عالما بكل شيء، وجاهلا في نفس الوقت. يستحيل أن يكون قادرا على كل شيء، وفي نفس الوقت عاجز. يستحيل أن يكون غنيّا لا يحتاج لأحد، وفي نفس الوقت يكون محتاجا لغيره. لو قلتي: المسيح الكائن الواحد قادر على كل شيء ومتصف بالكمال. هقولك: ينفع تقولي على حد متصف بالكمال والحد دا كان طفل صغير بيعيط لما بيجوع، وبيتبول ويتبرز ويعرق، ودي كلها نقائص يتنزّه عنها الخالق؟ ينفع تقولي على حد كامل إن الناس ضربوه وجلدوه وعرّوه من هدومه وتفّوا في وشه؟ وبعدها موتوه وكفنوه ودفنوه؟ ليه متقعديش مع نفسك كدا وتفكري: أنا إزاي ربنا خلقني بعقل وكرّمني ورزقني بنعم كتيرة وأرجع في الآخر أقول عليه كدا؟ هو أنا إزاي أقول على اللي خلقني وخلق الكون دا كله إن شوية سفلة ضربوه وتفوا عليه وعروه وموتوه؟ فكري في موقفك يوم القيامة وانتي واقفة قدام خالقك وهو يسألك، هتقوليله أنا كنت فاكراك اتضربت ومخلوقاتك عملت فيك وسوت؟ فكري يا بنت الناس، هي فرصة واحدة لو فوتّيها مفيش رجوع، في نار أبدية، وفي جنة أبدية للي وصفوا ربهم بالكمال ونزهوه عن كل نقص.